CELEX: 62012CA0082
Language: sk
Date: 2014-02-27 00:00:00
Title: Vec C-82/12: Rozsudok Súdneho dvora (tretia komora) z  27. februára 2014 (návrh na začatie prejudiciálneho konania, ktorý podal Tribunal Superior de Justicia de Cataluña – Španielsko) – Transportes Jordi Besora, SL/Generalitat de Catalunya (Nepriame dane — Spotrebné dane — Smernica 92/12/EHS — Článok 3 ods. 2 — Minerálne oleje — Daň z maloobchodného predaja — Pojem „špecifický účel“  — Prevod právomocí na autonómne spoločenstvá — Financovanie — Vopred stanovený účel — Náklady na zdravotnú starostlivosť a životné prostredie)

14.4.2014   
            
            
               SK
            
            
               Úradný vestník Európskej únie
            
            
               C 112/3
            
         Rozsudok Súdneho dvora (tretia komora) z 27. februára 2014 (návrh na začatie prejudiciálneho konania, ktorý podal Tribunal Superior de Justicia de Cataluña – Španielsko) – Transportes Jordi Besora, SL/Generalitat de Catalunya
   (Vec C-82/12) (1)
   
   ((Nepriame dane - Spotrebné dane - Smernica 92/12/EHS - Článok 3 ods. 2 - Minerálne oleje - Daň z maloobchodného predaja - Pojem „špecifický účel“ - Prevod právomocí na autonómne spoločenstvá - Financovanie - Vopred stanovený účel - Náklady na zdravotnú starostlivosť a životné prostredie))
   2014/C 112/03
   Jazyk konania: španielčina
   
      Vnútroštátny súd, ktorý podal návrh na začatie prejudiciálneho konania
   
   Tribunal Superior de Justicia de Cataluña
   
      Účastníci konania pred vnútroštátnym súdom
   
   
      Žalobkyňa: Transportes Jordi Besora SL
   
      Žalovaný: Generalitat de Catalunya
   
      Predmet veci
   
   Návrh na začatie prejudiciálneho konania – Tribunal Superior de Justicia de Cataluña – Výklad článku 3 ods. 2 smernice Rady 92/12/EHS z 25. februára 1992 o všeobecných systémoch pre výrobky podliehajúce spotrebnej dani a o vlastníctve, pohybe a monitorovaní takýchto výrobkov (Ú. v. ES L 76, s. 1; Mim. vyd. 09/001, s. 179) – Minerálne oleje – Osobitná daň z maloobchodného predaja určitých uhľovodíkov – Iné nepriame dane než spotrebná daň sledujúce špecifický účel – Daň sledujúca cieľ, ktorý možno dosiahnuť inou harmonizovanou daňou – Daň zavedená súčasne s prenosom niektorých právomocí na autonómne spoločenstvá, ktorá je čiastočne určená k pokrytiu nákladov spojených s novými prenesenými právomocami – Čisto rozpočtový cieľ
   
      Výrok rozsudku
   
   Článok 3 ods. 2 smernice Rady 92/12/EHS z 25. februára 1992 o všeobecnom systéme, držbe, preprave a kontrole tovarov podliehajúcich spotrebným daniam, sa má vykladať v tom zmysle, že bráni vnútroštátnej právnej úprave, ktorá zavádza daň z maloobchodného predaja minerálnych olejov, akou je daň z predaja určitých minerálnych olejov (Impuesto sobre las Ventas Minoristas de Determinados Hidrocarburos) dotknutá vo veci samej, keďže takúto daň nemožno považovať za daň, ktorá sleduje špecifický účel v zmysle tohto ustanovenia, pretože cieľ tejto dane, určenej na financovanie výkonu právomocí v oblasti zdravotníctva a životného prostredia dotknutými územnými samosprávnymi celkami, nie je sám osebe zabezpečiť ochranu zdravia a životného prostredia.
   
      (1)  Ú. v. EÚ C 138, 12.5.2012.